אלה קושניר-שטיין

אלה קושניר-שטיין (ברוסית: Алла Шулимовна Кушнир; 11 באוגוסט 1941, מוסקבה; ברית המועצות – 2 באוגוסט 2013, תל אביב) הייתה פרופסור לנומיסמטיקה באוניברסיטת תל אביב, שחמטאית בדרגת רב אמן לנשים וגדולת השחמטאיות הישראליות בכל הזמנים (אף עלי פי שאת רוב הקריירה השחמטאית שלה עשתה כשחמטאית סובייטית). זכתה שלוש פעמים בתואר סגנית אלופת העולם בשחמט לנשים, ושלוש פעמים במדליית זהב קבוצתית ואישית באולימפיאדת השחמט (פעמיים כחברת נבחרת ברית המועצות, ופעם אחת כחברת נבחרת ישראל). 

בשנת 1962 השיגה את הדרגה אמן בינלאומי לנשים ובשנת 1976 הפכה לרב אמן לנשים. בשנת 1973 עלתה לישראל. נפטרה סמוך ליום הולדתה ה-72. תרמה את גופתה למדע. היא חברה בהיכל התהילה העולמי של השחמט .
 

==קריירה שחמטאית - הישגים בולטים==
אלה קושניר במהלך טורניר ב-1973 בהולנד
* 1965 - התמודדה בפעם הראשונה בדו-קרב על אליפות העולם מול האלופה המכהנת, נונה גפרינדשווילי והפסידה לה. 

* 1969 - ניצחה לראשונה עם ברית המועצות באולימפיאדה וזכתה בפעם השנייה בסגנות אליפות העולם לאחר שהפסידה בדו-קרב בגמר לגפרינדשווילי. 

* 1970 - זכתה בתואר אלופת ברית המועצות לנשים, שהתקיימה במולדובה, בהשיגה 14 נקודות מ-19 אפשריות (זו הייתה הפעם ה-5 ששיחקה במסגרת זו). 

* 1972 - צברה 8 מ-8 נקודות באליפות ברית המועצות לקבוצות , זכתה בשנית עם ברית המועצות באולימפיאדה, והפסידה בפעם ה-3 לגפרינדשווילי באליפות העולם. 

* 1976 - הובילה את נבחרת הנשים של ישראל להישג היסטורי: מקום ראשון באולימפיאדת השחמט לנשים בחיפה. חודש לאחר מכן זכתה במקום הראשון בתחרות הבין-אזורית לנשים שנערכה בהולנד, שם קיבלה גם פרס עבור המשחק היפה ביותר. 

* 1978 - בהיותה בת 37, הפסידה בגמר תחרות המועמדות לאליפות העולם לנשים מול מאיה צ'יבורדאנידזה מגאורגיה (הצעירה ממנה בכעשרים שנה) על חודה של נקודה (שנה מאוחר יותר זכתה הגיאורגית בת ה-18 בתואר אלופת העולם לנשים). בכך תמה קריירה השחמט המפוארת של קושניר.

==קריירה אקדמית==

קושניר-שטיין נטשה את משחק השחמט לטובת קריירה אקדמית כחוקרת ומרצה בעלת שם עולמי בתחום הנומיסמטיקה של ארץ ישראל, בחוג ללימודים קלאסיים בפקולטה למדעי הרוח של אוניברסיטת תל אביב.

עבודת הדוקטורט שלה עסקה ב"מחקרים בכתובות יווניות ורומיות על מטבעות ארץ ישראל בתקופת הפרינקיפט" (פרינקיפט הייתה תקופה בתולדות הקיסרות הרומית, שנמשכה מסוף המאה הראשונה לפני הספירה ועד לסוף המאה השלישית לספירה), ומאז הפכה לסמכות הבינלאומית החשובה ביותר בתחום זה. פרופ' קושניר-שטיין הייתה חברה בפרויקט קורפוס הכתובות של יודיאה-פלשתינה. גם לאחר יציאתה לגמלאות, בשנת 2009 המשיכה בפרסום, עריכה והנחיית סטודנטים.

==פרסים והוקרה==

* 1977 - עיטור הכבוד "לאיש כפעלו" מטעם מרכז הפועל על "היותה שחמטאית ברמה עולמית, שהביאה כבוד למדינת ישראל בהובילה את נבחרת הנשים של ישראל לניצחון ב-1976". 
* 2013 - זכתה בפרס יעקב משורר לנומיסמטיקה מטעם אוניברסיטת תל אביב. בדברים שפרסם מוזיאון ישראל לקראת מתן הפרס נכתב: "עבודתה של אלה בנושא הנומיסמטיקה של ארץ ישראל מאופיינת בראייה רחבה ויוצאת דופן. היא ניחנה בהבנה וידע יוצאים מן הכלל של החומר עליו היא עובדת: מטבעות, משקולות ומקורות הכתובים". עוד נכתב, כי "אלה ידועה בכישרונה ויכולתה לפתור שאלות ובעיות קשות שהמחקר התמודד איתן ארוכות, כשהיא משלבת הגיון צרוף ודמיון".

==התמודדויות==
{| class="wikitable sortable"
! שנה !! מיקום !! המתמודד השני !! class="unsortable" colspan="2" | תוצאה
|-
|1965 ||ריגה || נונה גפרינדשווילי || 5.5 מ-13 || הפסד, סגנית אלופת העולם
|-
|1967 ||מוסקבה || מאיה רניקו || 4 מ-7 || ניצחון
|-
|1969 ||מוסקבה || נונה גפרינדשווילי || 4.5 מ-13 || הפסד, סגנית אלופת העולם
|-
|1971 ||קיסלובודסק || ננה אלכסנדריה || 6.5 מ-9 || ניצחון
|-
|1971 ||מינסק || טטיאנה זטולובסקייה || 5.5 מ-10 || ניצחון
|-
|1972 ||ריגה || נונה גפרינדשווילי || 7.5 מ-16 || הפסד, סגנית אלופת העולם
|-
|1977 ||דורטמונד || אירינה לויטינה || 6 מ-9 || ניצחון
|-
|1977 ||ברלין || ילנה פטליבקובה || 6.5 מ-10 || ניצחון
|-
|1978 || באד קיסינגן || מאיה צ'יבורדאנידזה || 6.5 מ-14 || הפסד
|-
|}

=== הופעות באולימפיאדות השחמט ===
קושניר זכתה להישג פנומנלי של 23 נקודות מ-25 אפשריות (92%) בשלוש אולימפיאדות שחמט שבהן השתתפה, ובשלוש הפעמים זכתה במקום ראשון אישי וקבוצתי. 

{| class="sortable" border="1" cellspacing="0" cellpadding="1" width="100%"
|- bgcolor="#ccfccf" align="center"
| שנה|| לוח || קבוצה|| נקודות|| תוצאות|| %
|-
| 1969 ||2||ברית המועצות || 8.5 מ-9||8+ 1= 0-||94.4
|-
| 1972||2||ברית המועצות|| 7 מ-8||6+ 2= 0-||87.5
|-
| 1976 || 1 ||ישראל ||7.5 מ-8||7+ 1= 0-||93.8
|-
|}

==קישורים חיצוניים==

* [https://web.archive.org/web/20140801093913/http://jpress.org.il/Repository/getFiles.asp?Style=OliveXLib%3ALowLevelEntityToSaveGifMSIE_TAUHE&Type=text%2Fhtml&Locale=hebrew-skin-custom&Path=DAV%2F1977%2F06%2F29&ChunkNum=-1&ID=Ar00902&PageLabel=9 ראיון של קושניר לעיתון "דבר"]
* [http://www.chess.org.il/users/ShowNewsUpdates.aspx?contentId=1039&contentTypeId=2 כתבה המסכמת את פועלה של קושניר]
* [http://www.olimpbase.org/playersw/606ygcud.html תוצאותיה של אלה קושניר באולימפיאדות], באתר olimpbase 

== הערות שוליים ==

קטגוריה:שחמטאים יהודים סובייטים
קטגוריה:עולות בשנות ה-1970
קטגוריה:עולים בשנות ה-1970
קטגוריה:רבי אמנים לנשים ישראליות
קטגוריה:אלופות ברית המועצות לנשים בשחמט
קטגוריה:ישראליות שתרמו את גופתן למדע
קטגוריה:נציגות ישראל באולימפיאדת השחמט
קטגוריה:שחמטאיות יהודיות
קטגוריה:סגל אוניברסיטת תל אביב: לימודים קלאסיים
קטגוריה:ישראליות שנולדו ב-1941
קטגוריה:ישראלים שנולדו ב-1941
קטגוריה:ישראליות שנפטרו ב-2013
קטגוריה:ישראלים שנפטרו ב-2013